उनकी दोस्ती कहां तक पहुंची, यह तो अंदर वाले नहीं बता पा रहे, पर इस खबर को सच बता रहे हैं कि दीपिका की मम्मी उज्ज्वला को रणवीर बहुत पसंद है। वह एक-दो बार सेट पर आई हैं और रणवीर के साथ बहुत सहजता से पेश आई हैं। दीपिका खुद अपनी पर्सनल जिंदगी को ले कर पशोपेश में हैं। उनका एक्स बॉयफ्रेंड खुलेआम कैटरीना के गुण गा रहा है। उन दोनों की शादी की बात भी हवाओं में है। दीपिका इन दिनों हीरोइन नंबर वन मानी जा रही हैं। कल तक करीना को मिलने वाले चैलेजिंग रोल अब उन्हें मिल रहे हैं। पिछले साल उनकी सारी फिल्में सुपरहिट रही हैं। ऐसे में वह अफेयर या सगाई का रिस्क नहीं उठा सकतीं। दीपिका के पीछे-पीछे लट्टू की तरह घूमने वाले रणवीर को भी पता है कि वह दीपिका के प्रति जितने गंभीर हैं, दीपिका उनके प्रति नहीं।